Here is a page extracted from Wikipedia that may contain CSS, HTML, and a lot of unformatted text.

Title: Hydrochoerus hydrochaeris
Content: O capibara (Hydrochoerus hydrochaeris (Linnaeus, 1766)) ye un mamifero d'a orden d'os Rodentia y familia Caviidae que ye lo radedor mas gran d'o mundo y vive en Sudamerica. O suyo nombre común en os idiomas europeus proviene d'o tupí ka'apiûara y significa "mincha-hierba".

Os capibaras tienen o tozuelo chicot y o cuerpo con forma de tonel, con o pelache de color parda royenca en a parti superior y parda amarillenca en l'inferior. Pueden mesurar dica 130 cm de longaria y pesar dica 65 kg. Tienen os piez liucherament palmaus, mancan de coda y tienen 20 dients. As patas zagueras son liucherament mas largas que as anteriors y o suyo morro ye redondiau. As fembras pesan bella cosa mas que os masclos.

O capibara habita en sabanas y selvas pretas, vivindo cuasi exclusivament amán de grans masas d'augua. Ye una especie muit social y se puede trobar en grupos de dica 100 individuos, encara que os grupos mas comuns rondan os 10-20 individuos. Lo capibara no ye una especie en periglo d'extinción, pero ye cazau per a suya carne, piel y graixa d'a suya piel gruixuda y oliosa.

Referencias

Vinclos externos 

Hydrochoerus